ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *12/11/2*021**

**Μία πρωτότυπη παροχή μουσικής παιδείας στους παιδικούς σταθμούς του Δήμου**

Από την φετινή χρονιά, τα φιλοξενούμενα παιδιά στους παιδικούς σταθμούς του Δήμου Αγίας Βαρβάρας, έχουν την ευκαιρία να παρακολουθούν πρόγραμμα Μουσικής Παιδαγωγικής με υπεύθυνο τον καθηγητή ανώτερων θεωρητικών & πιάνου κ. Στέφανο Θεοτοκά.

Το εν λόγω πρόγραμμα στοχεύει στην ανάπτυξη της πολλαπλής νοημοσύνης των παιδιών καθ’ όσον οι ασκήσεις και τα παιχνίδια τα οποία περιλαμβάνει συνδυάζουν δύο, τουλάχιστον, είδη νοημοσύνης παράλληλα (π.χ. γλωσσική, μουσική, διαπροσωπική), ενώ, αποκομίζουν και γνώση σχετικά με την μουσική, με συνακόλουθη επίπτωση την ανάδειξη κλίσης τους σε κάποιο μουσικό όργανο και την δημιουργική ενασχόλησή τους στην συνέχεια.

Πρόκειται για μία ακόμη πρότυπη παροχή από τον Δήμο Αγίας Βαρβάρας γύρω από την Τέχνη και τον πολιτισμό.

Με δραστηριότητες όπως αυτή, ο Δήμος μας δικαίως υπερηφανεύεται για τους παιδικούς του σταθμούς.